stanford-oval/wikipedia huggingface dataset:
קלי רתרפורד
קריירה

קריירת המשחק של רתרפורד החלה ב-1989, כאשר הופיעה כשנתיים בתפקיד קבוע בסדרה "ג'נריישן", בה גילמה את סטפני "סאם" וידמור. ב-1992 גילמה את ג'ודי אוון, בעונה השנייה של הסדרה "הומפרונט". מ-1996 שיחקה בסדרה "מלרוז פלייס" בתור מייגן לואיס, מהעונה החמישית ועד השביעית.
בשנת 2000 הופיעה בתפקיד קטן בסרט האימה "צעקה 3".
בשנים 2002–2003 שיחקה בתפקיד חוזר בעונתה השלישית של סדרת הדרמה המשטרתית "המחוז" (אנ') ברשת CBS.
בשנים 2005–2006 הופיעה בסדרת הטלוויזיה של NBC, "הפנטגון".
בשנים 2007–2012 רתרפורד שיחקה בסדרת הטלוויזיה המצליחה "אחת שיודעת", בתור לילי ואן דר וודסון, אימם של סרינה ואריק.
מאז הספיקה לגלם עוד דמויות חוזרות בסדרות כמו "שושלת" ו"שקרניות קטנות-הפרפקציוניסטית"
בשנת 2019 שיחקה בסרט הטלוויזיה הקנדי "שלוש הנשים של בעלי".
חיים אישיים

רתרפורד נישאה לבנקאי הוונצואלי קרלוס טרחנו ביוני 2001. רתרפורד הגישה בקשה לגירושין בינואר 2002, לאחר שישה חודשי נישואים.
באוגוסט 2006,נישאה בשנית לאיש העסקים הגרמני דניאל גירש. היא ילדה את בנם הראשון, הרמס גוסטף דניאל גירש, ב-18 באוקטובר 2006.
בעודה בהריון עם ילדם השני, רתרפורד הגישה תביעת גירושין מגירש ב-30 בדצמבר 2008. רתרפורד וגירש נקלעו לאחר מכן לסכסוך על משמורת ילדים על בנם וילדם שטרם נולד. רתרפורד ילדה את בתם השנייה, הלנה גרייס רתרפורד גירש, ב-8 ביוני 2009. באוגוסט 2009 הגיעו רתרפורד וגירש להסדר זמני של משמורת פיזית משותפת שנשאר בתוקף עד אפריל 2010. רתרפורד גם השיגה נגדו צו מניעה זמני בחודש שלאחר מכן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1988 | Shakedown | צופה בטלוויזיה |  |
| 1989 | Phantom of the Mall: Eric's Revenge | אשת מכירות |  |
| 1994 | צרות בכותרות (אנ') | קים |  |
| 1994 | Amberwaves | לולה בארנס |  |
| 1997 | The Big Fall | ורוניקה |  |
| 1998 | The Disturbance at Dinner | מריאן  פרונקרידג' |  |
| 2000 | צעקה 3 | כריסטין המילטון |  |
| 2000 | The Chaos Factor | ג'ודי |  |
| 2002 | Angels Don't Sleep Here | קייט פורטר |  |
| 2003 | לשחות נגד הזרם (אנ') | סנדרה בירד |  |
| 2013 | The Stream | מגי טרי |  |
| TBA | The Tributaries | ססיליה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1988 | Loving | מישל | פרק: "15 January 1988" |
| 1989–1991 | Generations | סטפני "סאם" וויטת'מור | 246 פרקים |
| 1992 | Davis Rules | אריקה | 3 פרקים |
| 1992 | Breaking the Silence | שריל | סרט טלוויזיה של CBS |
| 1992 | Bodies of Evidence | דיאנה וואלאס | פרק: "Afternoon Delights" |
| 1992 | Bill & Ted's Excellent Adventures | מונה | פרק: "As the Dude Turns (The Lives That We Live)" |
| 1992–1993 | Homefront | ג'ודי אוון | תפקיד חוזר (עונה 1) תפקיד ראשי (עונה 2); 22 פרקים |
| 1993–1994 | The Adventures of Brisco County, Jr. | דיקסי | 7 פרקים |
| 1995 | The Great Defender | פרנקי קולט | תפקיד ראשי; 8 פרקים |
| 1995 | Courthouse | כריסטין לנדן | 4 פרקים |
| 1996 | Kindred: The Embraced | קייטלין ביירן | 7 פרקים |
| 1996 | אהבה שאין כמותה (אנ') | אדווינה ווינפילד | סרט טלוויזיה של NBC |
| 1996 | Buried Secrets | דניאל רוף | סרט טלוויזיה של NBC |
| 1996–1999 | מלרוז פלייס | מייגן לואיס מנצ'יני | תפקיד ראשי (עונות 5–7); 90 פרקים |
| 1998 | The Perfect Getaway | ג'וליה רובינסון | סרט טלוויזיה של ABC |
| 1999 | נאש ברידג'ס (אנ') | רוקסן "רוקסי" היל | פרק: "Kill Switch" |
| 1999–2000 | תתאפס על עצמך (אנ') | לאורה מרטינו | 4 פרקים |
| 2000 | Sally Hemings: An American Scandal | ליידי מריה קוסווי | מיני-סדרה |
| 2000 | בגבולות המסתורין (אנ') | רייצ'ל | פרק: "Nest" |
| 2000–2001 | הנמלט (אנ') | הלן קימבל | 3 פרקים |
| 2001 | Night Visions | מרילין לנייר | פרק: "The Passenger List" |
| 2001 | Acceptable Risk | קים וולס | סרט טלוויזיה של TBS (אנ') |
| 2002–2003 | המחוז (אנ') | מלינדה לוקהארט | 6 פרקים |
| 2003–2004 | Threat Matrix | פרנקי אלרוי-קילמר | תפקיד ראשי; 16 פרקים |
| 2005–2006 | הפנטגון | סמנת'ה "סוני" ליסטון | תפקיד ראשי; 22 פרקים |
| 2007 | Tell Me No Lies | לורה קופר | סרט טלוויזיה של Lifetime (אנ') |
| 2007–2012 | אחת שיודעת | לילי ואן דר וודסן | תפקיד ראשי (6 עונות); 121 פרקים |
| 2013 | A Sister's Nightmare | ג'יין ריידר | סרט טלוויזיה של Lifetime (אנ') |
| 2014 | בונז | סטפני מקנמרה | פרק: "The Ghost in the Killer" |
| 2014 | Reckless | ג'ויס ריד | 4 פרקים |
| 2014–2015 | Being Mary Jane | סינת'יה פיליפס | 3 פרקים |
| 2015 | The Mysteries of Laura | ליסה הנלון | פרק: "The Mystery of the Popped Pugilist" |
| 2015 | Night of the Wild | שרה | סרט טלוויזיה של Syfy (אנ') |
| 2016 | קוונטיקו | לורה ויילד | 2 פרקים |
| 2016 | ג'יין הבתולה | עורכת | פרק: "Chapter Fifty" |
| 2017 | Nightcap | עצמה | פרק: "What Would Staci Do?" |
| 2017 | Christmas Wedding Planner | אוליביה | סרט טלוויזיה של Super Channel (אנ') |
| 2017–2018 | Gone | פאולה לניגן | 5 פרקים |
| 2018 | Love, of Course | איימי אנדוליני | סרט טלוויזיה של הולמרק |
| 2018–2019 | שושלת | מליסה דניאלס | 7 פרקים |
| 2019 | שקרניות קטנות: הפרפקציוניסטיות | קלייר הוטצ'קיס | תפקיד ראשי; 10 פרקים |
| 2019 | Heaven | ג'יליאן ואן וורין טת'רטון | 2 פרקים גם מפיקה בפועל |
| 2019 | שלוש הנשים של בעלי | שריל וולבגרג | סרט טלוויזיה של Lifetime (אנ') |
| 2020 | Power Book II: Ghost | קולין סאקס | פרק: "The Stranger" |
| 2023 | Escort Boys | אליסיה מור | פרק: "Épisode 4" |
גיוס ישראלים בידי איראן במלחמת חרבות ברזל

במהלך מלחמת חרבות ברזל התרחשו בישראל מספר פרשיות ריגול, בהם מספר ישראלים הופעלו על ידי סוכנים איראניים במטרה להשיג מידע מודיעני, להפיץ מסרים אנטי-ישראלים, לפגוע בתשתיות, לזרוע הרס ולהתנקש באזרחים ובבכירים. וזאת תמורת תשלום כספי. הגורמים האיראניים בדרך כלל יצרו קשר עם הישראלים דרך רשתות חברתיות שונות, והעבירו להם תשלומים דרך מטבעות מבוזרים. חלק ניכר מהמגויסים התבקשו על יד הסוכנים לבצע מעקב אחרי מדענים ישראלים שונים, שבסופו לפי המתוכנן היו אמורים לבצע משימת רצח תמורת תשלום. ניסיונות רבים סוכלו על ידי השב"כ, והחשודים נעצרו והועמדו לדין.
אלימלך שטרן

ביולי 2024 הוגש כתב אישום נגד אלימלך שטרן, חרדי תושב בית שמש על כך שבהכוונת סוכן זר תלה כרזות ובהם מודעות עם כף יד שטופת דם וכתובות באנגלית נגד ישראל. עם הסוכן האיראני הוא תקשר דרך רשת הטלגרם, כאשר הסוכן מתחזה לאישה בשם "אנה". הגורם האיראני העביר לשטרן כסף באמצעות מטבעות דיגיטליים תמורת ביצוע משימות שונות.
יונתן נחומקה קיבל תשלום מאלימלך שטרן על כך שעזר לו לתלות מודעות נגד ישראל. נחומקה אף רכש טלפון במטרה ליצור קשר עם "אנה" ולקבל תשלומים על ביצוע המשימות. בין היתר, התבקש שטרן משימות להשחתת רכוש בזמן הפגנות ושליחת מסר מאיים לשגריר ישראל בסוכנות הבין-לאומית לאנרגיה אטומית.
אלימלך נחקר על ידי השב"כ והודה בחקירתו שהבין שהוא למעשה מופעל על ידי סוכן עוין לישראל. באוגוסט הוא שוחרר למעצר בית.
עדן דבס

ב-5 באוגוסט 2024 נעצר עדן דבס, תושב רמת גן אחרי שקיים מגע עם סוכן איראני. הסוכן הדגיש כי הוא איראני, וביקש מדבס לרכוש טלפון וסים ייעודי לתקשורת איתו.
דבס ביצע עבור איראן, הדפסת ותליית כרזות המעודדות הפיכה צבאית, וקידום קבוצת טלגרם שמטרתה גיוס אזרחים ישראלים נוספים, והקמת 2200 פרופילים ברשתות החברתיות. מנגד משימות שונות הונה את מפעיליו כי ביצע אך לא ביצע בפועל בהם הצתת מכוניות והנחת ראש כרות בסמוך לביתו של איש מערכת הביטחון. על מעשיו קיבל תגמול 12 אלף דולר.
נגד עדן דבס הוגש כתב אישום בעוון מגע עם סוכן זר. אמו נעצרה אף היא אך לא הוגש נגדה כתב אישום. בנוסף, הואשם עדן דבס בסחר בסמים.
מרדכי ממן

בספטמבר 2024 פורסם כי אזרח ישראלי בעל עבר פלילי בשם מרדכי ממן, תושב אשקלון גויס על ידי הביון האיראני כרוצח שכיר להתנקש בבכירים בישראל. ממן הגיע מספר פעמים דרך טורקיה לאיראן, שם הוא נפגש עם גורמי ביטחון איראניים. הסוכנים האיראניים ביקשו מממן לקדם בין היתר התנקשות בראש הממשלה, שר הביטחון ובכירים נוספים. לאחר סירובו, נידונה האפשרות להתנקש בראשי רשויות מקומיות, להתנקש בנפתלי בנט או ביצוע פעולות טרור. תמורת ביצוע המשימה דרש ממן מיליון דולרים כמקדמה, אותה הוא לא קיבל.
במפגשיו עם האיראנים, הם הציעו לממן מספר משימות, שכללו הטמנת מזומנים לסוכנים אחרים, יצירת קשר עם גורמים רוסיים, ואמריקנים, ואף גיוס איש מוסד כסוכן כפול. כתב האישום נגדו כלל סעיפים של ביצוע עבירות נגד ביטחון המדינה של מגע עם סוכן חוץ וכניסה למדינת אויב ללא היתר.
ולדיסלב ויקטורסון ואנה ברנשטיין

באוקטובר 2024 פורסמה פרשה לפניה בני הזוג ולדיסלב ויקטורסון (קוקלין) ואנה ברנשטיין גויסו על ידי איראן דרך רשת חברתית. על פי פרטי הפרשה, בקיץ 2024 השניים ביצוע מספר עבירות פליליות בהכוונת סוכנים איראניים.
החל מחודש אוגוסט 2024, עמד ויקטורסון בקשר ברשתות החברתיות עם גורם בשם "Mari Hossi", אשר הכווין אותו לביצוע משימות של ריסוס כתובות גרפיטי, תליית כרוזים, הטמנת כספים, הצתת רכבים באזור פארק הירקון, שבירת כספומטים והצתת יערות, תמורת 5000 דולרים במצטבר. בהמשך הסכים ויקטורסון להתנקש בחייה של אישיות בכירה והשלכת רימון יד לעבר מבנה. לשם כך הוא פעל להשגת אמצעי לחימה.
לצורך ביצוע המשימות ויקטורסון נעזר בבת זוגו אנה ברנשטיין. בני הזוג נעצרו ימים ספורים לאחר קבלת משימת הרצח.
ולדיסלב, ששינה את שם משפחתו מ"קוקלין" ל"ויקטורסון", הוא בעל עבר פלילי וב-2015, בהיותו בן 21, הורשע בביצוע עבירות מין בקטינות במתחם הדיזנגוף סנטר ונידון לשנתיים מאסר.
ולדימיר ורחובסקי

באוקטובר 2024 פורסמה פרשה בה תושב תל אביב ולדימיר ורחובסקי הופעל על ידי סוכנים איראניים למשימות שונות, ביניהם ריסוס כתובות בגנותו של בנימין נתניהו, צילום של הפגנות נגד הממשלה, הטמנת מכשירי מעקב, השגת אקדח ולבסוף משימת רצח של מדען ישראלי. על משימת הרצח הובטח לורחובסקי תשלום של 100 אלף דולר וסיוע בהימלטות לרוסיה. המגע עם האיראנים התבצע דרך רשת הטלגרם, שהפעילו פרופיל מזויף של ישראלי תושב קנדה בשם "אלי". הגורם האיראני שלח את ורחובסקי לבצע משימות של ריסוס גרפיטי, רכישת טלפון נייד, ועוד. כאשר לאחר ביצוע כל משימה הוא קיבל תשלום לארנק הדיגיטלי.
בין המשימות שקיבל ורחובסקי היה תכנון רצח, בו הוא התבקש להגיע עם תמונתו של קורבן פוטנציאלי לבית מגורים ולנסות לאתר אותו שם. ב-28 בספטמבר הוא אסף אקדח, שנועד לשמש אותו לביצוע הרצח. באותו היום הוא נעצר על ידי כוחות הביטחון הישראלים. הרצח סוכל על ידי השב"כ, יחידת להב 433 ויאחב"ל.
שבעה תושבי חיפה

באוקטובר 2024 פורסמה פרשה בה שבעה ישראלים עולים מאזרבייג'ן תושבי חיפה והסביבה הופעלו על ידי הביון האיראני במשך תקופה ממושכת. האזרחים קיבלו תשלום על שלל משימות ריגול שבכללו צילום של בסיסי צה"ל ואתרי סוללות כיפת ברזל ומעקב אחרי בכירים ישראלים. התשלום על המשימות נעשה דרך מטבעות קריפטו. הסוכנים שהפעילו את הישראלים השתמשו בכינויים 'אלחאן' ו'אורחן'. המידע נאסף לפי הכוונה מאיראן, בה המפעילים מבקשים צילומים של מתקנים מוגדרים מראש. בין היתר התבקשו להגיע למוקדי פגיעות טילים בישראל בשביל לאמוד את היקף הנזק ולשפר את דיוק הפגיעה. בין היתר עקבו אחרי מומחית לענייני גז מאוניברסיטת חיפה ואספו עליה מידע אישי. במצטבר קיבלו כ-300 אלף דולר על משימות הריגול.
העצורים הם אזיז ניסנוב ובנו יגאל ניסן, אלכסנדר סדיקוב, ויצ'סלב גושצ'ין, יבגני יופה ושני קטינים. לפי החקירה, ביצוע משימות הריגול החלו לפני פרוץ מלחמת חרבות ברזל.
בין המתקנים שאותם צילמה החוליה: נמל אשדוד, נמל חיפה, מנחת עין שמר, בסיס נבטים, בסיס רמת דוד, בסיס מערך הבקרה בחיל האוויר הישראלי במירון, בא"פ אליקים, בסיס פלמחים, בסיס עובדה, בסיס תל נוף, מחנות גלילות, מתקני נובל אנרג'י, משרדי התעשייה האווירית לישראל, מיקומי סוללות הגנה אווירית ועוד.
שבעה תושבי מזרח ירושלים

באוקטובר 2024 פורסמה פרשה בה שבעה תושבי מזרח ירושלים (ראמי עליאן, עבד אל רחמאן עליאן, מוחמד חטיב, ממדוח חדר, עומרי אבו חמידה, מחמוד חדר ומוחמד טהה) הופעלו על ידי סוכנים מאיראן וקיבלו משימות שכללו הצתת רכבים פרטיים וניידת משטרה, ריסוס גרפיטי וכוונה לפגוע באיש ביטחון ואף להתנקש בחייו של ראש העיר.
שבעת תושבי בית צפאפא נעצרו לאחר שתכננו לחסל מדען בכיר. החוליה אספה מידע מודיעני על ראש העיר ומספר בכירים נוספים וקיבלו על כך תשלום. נעצרו לפני שהצליחו להשיג נשק למשימת הרצח. בחקירה גילו כי בשלבי תכנון הרצח הגיעו למכון ויצמן, וגם צילמו את ביתו הפרטי של מדען, לצורך איסוף מידע.
רפאל וללה גולייב

ב-31 באוקטובר פורסם כי הוגש כתב אישום נגד שני בני זוג עולים מאזרבייג'ן, רפאל וללה גולייב, תושבי לוד, הנאשמים בסיוע לאויב במלחמה ומסירת ידיעה לאויב במטרה לפגוע בביטחון המדינה. זאת בעקבות הפעלתם על ידי סוכן איראני לטובת ריגול עבור איראן במשך כשלוש שנים. בני הזוג אספו מידע מודיעני על המכון למחקרי ביטחון לאומי ועקבו אחר אחת מהחוקרות של המכון, במטרה לפגוע בה.
אשר בנימין וייס

באוקטובר 2024 אשר בנימין וייס, תושב בני ברק נעצר לאחר שעקב אחרי מדען גרעין ישראלי במטרה לאסוף מידע שיוביל להירצחו, וזאת בהכוונת סוכנים איראניים. וייס תיעד באמצעות מצלמת "גו פרו" את ביתו ורכבו של המדען. המידע נשלח לתושב מזרח ירושלים מבית צפאפא, אשר לפי התכנון היה אמור לבצע את הרצח עצמו. בנוסף, תמורת תשלום במטבעות קריפטו, אשר בנימין וייס הצית כלי רכב, פיזר צינורות בכבישים ותלה שלטים שקוראים למרי אזרחי.
ארטיום זולוטרב

בנובמבר 2024 ארטיום זולוטרב, תושב נוף הגליל, נעצר על ידי השב"כ ומשטרת ישראל בחשד לביצוע עבירות ביטחוניות הכוללות קשר עם גורמי מודיעין איראניים. לפי האישום הוא ריסס כתובות בגנותו של ראש הממשלה וביצע מעשים פליליים של הצתה ופגיעה ברכוש תמורת תשלום.
ארדלר אמויאל

בנובמבר 2024 ארדלר (ישראל) אמויאל, תושב ירושלים, נעצר על ידי השב"כ ומשטרת ישראל בחשד שיצר קשר עם גורמי מודיעין של המשטר האיראני וביצע משימות ביטחוניות בישראל בהכוונתם, בעבור תמורה כספית.. העבירות כוללות איסוף מידע על אנשים פרטניים, ריסוס כתבות גרפיטי ואף ניסיון לרכוש אקדח ולהכין חומרי נפץ. המגעים החלו באוקטובר 2024 על ידי פרופילים מזויפים ברשתות החברתיות. התשלומים הועברו דרך מטבעות מבוזרים..
לארדלר אמויאל היו הרשעות בעבירות קודמות שכללו תקיפה של קשיש ברכבת, עברית מרמה כאשר הוא השתמש בכרטיס אשראי של אדם אחר, והחזקת אמצעי לחימה כמו סכין וגז מדמיע.
יורי אליאספוב וגאורגי אנדרייב

בינואר 2025 נעצרו שני חיילי מילואים תושבי קריות, יורי אליאספוב וגאורגי אנדרייב באשמת מגע עם סוכנים איראניים, מסירת מידע מסווג וסיוע לאויב במלחמה. אליאספוב יצר קשר עם מפעילו האיראני דרך רשתות החברתיות. הוא ריסס גרפיטי בתל אביב ושיתף את חברו אנדרייב, תמורת תשלום. אנדרייב שתחילה שיתף פעולה הפסיק את המגע.
את הריגול אליאספוב התחיל עוד בשירותו כחייל סדיר במערך כיפת ברזל והמשיך במילואים. הוא צילם ומסר מידע מסווג לאיראנים.
תמורת הריגול קיבל אליאספוב 2,500 דולר, ואנדרייב 50 דולר.
דורון בוכובזה

במרץ 2025 דורון בוכובזה, תושב באר שבע הואשם בריגול לטובת איראן. בניגוד לפרשות אחרות, בוכובזה יזם בעצמו קשר עם סוכנים איראניים והציע להם למסור מידע מודיעני על הקריה למחקר גרעיני – נגב, תמורת תשלום כספי. לפי יאחב"ל להב 433 והשב"כ, האזרח היה בקשר עם גורמים איראניים במשך תקופה של מספר חודשים בהם ביצע מספר משימות בהכוונתם, לרבות צילומים של מתכנים והעברת מידע. דורון בוכובזה הציג את עצמו לסוכנים איראניים כבעל גישה למידע מסווג, כשבמציאות המידע אותו מסר להם היה נגיש לציבור הרחב..
הערות שוליים

↑  אור רביד, ‏כתב אישום הוגש נגד אלימלך שטרן בגין שת"פ עם גורמים איראנים: "התבקש לאיים על שגריר ישראל בסבא"א עם ראש של כבש", באתר ‏מאקו‏, 16 ביולי 2024
↑  אחרי שנשבר בחקירה- התמלילים חושפים את גרסת הצעיר החרדי, המחדש
↑  אלימלך שטרן שוחרר למעצר בית • השופט: מקוטג’ יכול לעשות מחשב, חרדים
↑  יוסי מלמן, למה החליט סטודנט מן השורה לשתף פעולה עם סוכן מודיעין איראני?, באתר הארץ, 9 בספטמבר 2024
↑  יעל צ'כנובר, אישום נגד תושב רמת גן: תלה כרזות בעד הפיכה צבאית - בשליחות איראן, באתר ynet, 19 באוגוסט 2024
↑  אילנה קוריאל, ליאור אוחנה, אלישע בן קימון, הנאשם שגויס להתנקש בבכירים: "לא יודע מה הייתי עושה אם היו נותנים מיליון דולר", באתר ynet, 19 בספטמבר 2024
↑  אלמוג בוקר גיא פלג, ‏התמונות של האזרח הישראלי שגויס בידי סוכנים איראניים - וההצעה שלו לרשויות החקירה, באתר ‏מאקו‏, 21 בספטמבר 2024
↑  ניצן כרמלי, ‏"כולם ידעו שהוא בן אדם מסוכן, קראו לו 'ולד האנס מהסנטר'", באתר ‏מאקו‏, 16 באוקטובר 2024
↑  מי זאת אנה ברנשטיין מרמת גן – ואיך הפכה מדוגמנית למואשמת בסיוע לאיראן?, ישראל היום
↑  אלון חכמון, ‏אישום: צעיר בן 20 ביצע עבירות מין בקטינות, בהן נערה בת 12, באתר מעריב אונליין, 6 בינואר 2015
↑  ניצן כרמלי, ‏"כולם ידעו שהוא בן אדם מסוכן, קראו לו 'ולד האנס מהסנטר'", באתר ‏מאקו‏, 16 באוקטובר 2024
↑  ליאור אוחנה, יואב זיתון, גלעד מורג, סוכל ניסיון איראני נוסף: תושב ת"א נאשם שהסכים לחסל מדען ישראלי תמורת 100 אלף דולר, באתר ynet, 16 באוקטובר 2024
↑  ליאור אל-חי, 7 נאשמים בריגול למען איראן: "אם תיתפסו מצלמים - תגידו שאתם מדריכי טיולים", באתר ynet, 25 באוקטובר 2024
↑  הותר לפרסום: שבעה ישראלים פעלו כסוכנים איראנים בזמן המלחמה, באתר "סרוגים", 21 באוקטובר 2024
↑  ליאור אוחנה, איתן גליקמן, פרשת ריגול חמורה: ישראלים יואשמו בצילום בסיסים - שהיו למטרות במתקפת איראן, באתר ynet, 21 באוקטובר 2024
↑  ליאור אל-חי, יום אחר יום, במשך שנה של מלחמה: צילומי חוליית הריגול לאיראן | מסמך יוצא דופן, באתר ynet, 25 באוקטובר 2024
↑  לירן תמרי, במעורבות איראן: צעירים מי-ם יואשמו שתכננו לחסל ראש עיר מהמרכז ומדען בכיר, באתר ynet, 22 באוקטובר 2024
↑  אמיר בוחבוט, הודיה רן‏, זוג מהמרכז נאשם בריגול עבור איראן, באתר וואלה, 31 באוקטובר 2024
↑  לילך שובל, אבי כהן, איציק סבן, פרשיית ריגול נוספת: בני זוג חשודים בסיוע למודיעין האיראני – עקבו אחרי תשתיות לאומיות ואשת אקדמיה, באתר ישראל היום, 31 באוקטובר 2024
↑  גיא פלג, ‏בן 25 נשוי טרי ללא ילדים: זה אשר בנימין וייס שנאשם בריגול עבור איראן, באתר ‏מאקו‏, 31 באוקטובר 2024
↑  אור רביד, ‏הותר לפרסום: תושב בני ברק עקב אחר מדען גרעין בשליחות איראן, באתר ‏מאקו‏, 31 באוקטובר 2024
↑  שקד שדה, ‏סוכל ריגול איראני: תושב נוף הגליל ביצע משימות עבור טהרן תמורת אלפי דולרים, באתר מעריב אונליין, 9 בדצמבר 2024
↑  יואב זיתון, לירן תמרי, פרשת ריגול איראני נוספת: צעיר מירושלים נעצר - הציע לשרוף ניידת ותכנן פיגוע, באתר ynet, 17 בדצמבר 2024
↑  העבר הפלילי העשיר של ישראל אמויאל החשוד בריגול לאיראן, בחדרי חרדים
↑  ליאור אוחנה, שני חיילי מילואים חשודים בריגול: "מידע מאוד רגיש על כיפת ברזל הועבר לאיראן", באתר ynet, 27 בינואר 2025
↑  אילנה קוריאל, ליאור אוחנה, "אני ישראלי ורוצה לעבוד איתכם": תושב ב"ש הציע לאיראן מידע על הכור בדימונה, באתר ynet, 2 במרץ 2025
פוקימון אופקים

| --- | --- |

לוגו הסדרה באנגלית
 מבוסס על:  פוקימון
 שיר הנושא:  ドキメキダイアリ
 סוגה:  אנימה הרפתקאות
 כותבים:  Dai Satō 
 בימוי:  סאורי דאן
 פסקול:  קוניש (אנ')
 ארץ מקור:  יפן
 שפות:  יפנית אנגלית
 מספר פרקים:  89
 תוכנית מקור:  פוקימון
 הפקה
 מפיקים בפועל:  דאיקי טומיאסו
 חברת הפקה:  OLM 
 שידור
 רשת שידור:  TV Tokyo
 רשת שידור בישראל:  ערוץ הילדים
 תקופת שידור מקורית:  14 באפריל 2023 – הווה
 תקופת שידור בישראל:  14 באפריל 2024 - הווה
 קישורים חיצוניים
 אתר רשמי
 דף התוכנית ב-IMDb
 
פוקימון אופקים (בתרגום מילולי לאנגלית: Pokémon Horizons, נקראת ביפן: מפלצות כיס: המסע של ליקו ורוי – ポケットモンスター: リコとロイの旅立) היא סדרת אנימה שנוצרה כחלק מזיכיון "פוקימון" מבית נינטנדו. הסדרה נחשבת כהמשך של סדרת האנימה "פוקימון". הסדרה שודרה לראשונה ביפן ב-14 באפריל 2023 בערוץ TV Tokyo ובישראל ב-14 באפריל 2024 בערוץ הילדים. הסדרה בוימה על ידי סאורי דאן ביחד עם דאיקי טומיאסו כמפיק בפועל, טאטסו יאג'ימה כבמאי משני ודאי סאטו (אנ') כאחראי תסריט. דמויות הסדרה עוצבו על ידי ראי יאמאזאקי ופסקול הסדרה הולחן על ידי קוניש (אנ').
הסדרה מבוססת באופן רופף על המשחקים "פוקימון שני וארגמן". הסדרה כבר לא מתמקדת בדמותו של אש קטצ'אם, אלא בשתי דמויות חדשות בשם ליקו, ילדה ממחוז פלדאה העונדת תליון מסתורי ורוי, ילד ממחוז קאנטו המחזיק באמתחתו פוכדור מסתורי. דמויות נוספות כוללות את חוקר הפוקימונים פריד ואת שותפו, קפטן פיקאצ'ו.
נעימת הפתיחה של הסדרה ביפן נקראת "יומן הלב הפועם" (ドキメキダイアリー, Dokimeki Daiarī) ומבוצעת על ידי הזמרת היפנית אסמי (אנ').
דמויות > דמויות

ליקו (גליה קורקט): הדמות הראשית בסדרה, ילדה ביישנית ומנומסת אשר מקבלת מסבתה תליון מסתורי. בהמשך, מתגלה שהתליון הוא טראפגוס - פוקימון שמציל את ליקו ממצבים מסוכנים. השותפה שלה היא ספריגטיטו (שבהמשך מתפתחת לפלוראגטו), אותה היא מקבלת בתחילת הסדרה. בהמשך הסדרה היא תופסת האטנה, שבהמשך מתפתחת להאטרים. היא מצטרפת לבולמי הוולט העולים כדי לדעת עוד על התליון שקיבלה מסבתה.
רוי (שיר כהן): ילד הרפתקן ושובב אשר מצטרף לבולמי הוולט העולים בעיקר בזכות פואקוקו (שהתפתח לקרוקלור). מצא בעבר פוכדור עתיק, אך הוא לא ידע מה הפוכדור עושה. באחד הקרבות של המתקלים החשמליים נגד החוקרים, הפוכדור נפתח ויוצא ממנו רייקוואזה בצבע שחור, מה שגורם לחוקרים לפרוש מהקרב ולעלות סקרנות במוחו של רוי. רוי אוהב את הספרים שאבא של ליקו מביא, אבל יום אחד הוא מוצא ספר בשם "ההרפתקן הקדום" אשר אהב בילדותו וגילה שם שלהרפתקן הקדום היו שישה פוקימונים. לכל אחד מהם יש כוח אחר שעזר לו. ליקו ורוי מבינים שהם כבר נחשפו לשני פוקימונים של ההרפתקן: ארבוליבה ורייקוואזה. מכאן, הם מבינים שעליהם למצוא את כל הפוקימונים של ההרפתקן ולתפוס אותם בפוכדורים העתיקים. הפוקימונים שלו הם קרוקלור וקילוואטרל.
פריד (רני אלון): פרופסור לפוקימונים ומנהיג בולמי הוולט. הפוקימנים שלו הם: צ'ריזארד וקפטן פיקאצ'ו.
מולי (מייה קדוש):
מרדוק (גלעד קלטר):
אוריה (שחר ירימי):
דוט (אלונה אלכסנדר):
לאדלו (צביקה שוורצברג):
אמתיו:
זירק (אמנון וולף):
אוניה:
קוראל:
סידיאן:
צ'לסי:
גיבאון:
ספיינל:
אלכס:
לוקה:
דיאנה:
סבא של רוי (אין שם לדמות זו כרגע):
לושס:
בראסיוס:
איונו:
קאבו:
לארי:
ריים:
גרושה:
נמונה:
מיטשל:
אן(טליה ברקאי):
הפצה

ב-16 בדצמבר 2022 חברת "פוקימון" הכריזה שסדרת אנימה חדשה תעלה לאוויר ביפן ב-14 באפריל 2023 מיד לאחר שסדרת ספיישל בת 11 פרקים שמסכמת את מסעו של אש קטצ'אם (דמות הפרוטגוניסט בסדרה מאז תחילחתה) תשודר. קדימון ראשון לסדרה שוחרר ב-3 במרץ 2023 יחד עם תאריך שידור הסדרה.
הערות שוליים

↑  Ash and Pikachu's Journey Comes to an End After 26 Years, Yahoo Life (באנגלית אמריקאית)
↑  "The Pokémon anime is moving away from Ash and Pikachu. We have questions". Washington Post (באנגלית אמריקאית). ISSN 0190-8286. נבדק ב-2023-04-22.
↑  Nicole Carpenter, New characters take over Pokémon anime as Ash and Pikachu retire, Polygon, ‏2022-12-16 (באנגלית אמריקאית)
↑  "Pokémon reveals Captain Pikachu, star of the new post-Ash Ketchum TV show". Eurogamer.net (באנגלית בריטית). 2023-02-24. נבדק ב-2023-04-22.
↑  Ash Might Be Gone, But The New Pokémon Anime Will Still Star A New Pikachu, Kotaku, ‏2023-02-24 (באנגלית)
↑  Hirun Cryer published, Pokemon anime replaces Pikachu with another Pikachu in a hat, gamesradar, ‏2023-02-24 (באנגלית)
↑  Rebekah Valentine, The Pokémon Anime's Next Series Ditches Ash and Pikachu for Two New Protagonists, IGN, ‏2022-12-16 (באנגלית)
↑  The First Pokémon Season Without Ash Gets First Real Trailer, Kotaku, ‏2023-03-03 (באנגלית)
סמוראי צ'מפלו

| --- | --- |
 
סמוראי צ'מפלו
 סוגה:  הרפתקאות, דרמה, קומדיה, אמנויות לחימה, שונן
 יוצר:  שינקורו וואטנאבי, מסארו גוטסובו

 אנימה
 אורך פרק:  30 דקות
 במאי:  שיניקירו וואטנאבי
 אולפני אנימציה:  manglobe INC
 רשת שידור:  Fuji TV (יפן)
 תקופת שידור מקורית:  20 במאי 2004 – 19 במרץ 2005
 מספר העונות:  2
 מספר הפרקים:  26
סמוראי צָ'מְפְּלוּ (ביפנית: サムライチャンプル) היא סדרת אנימה בת 26 פרקים, אשר שודרה לראשונה ביפן החל מ-10 במאי 2004. במאי הסדרה, שינקירו וואטנאבי, הוא גם במאי הסדרה קאובוי ביבופ שהיא מהמצליחות בענף. עלילת הסדרה מתרחשת ביפן של סוף תקופת אדו, שנת 1850 בקירוב, אך משלבת דרך קבע אנאכרוניזם של טכנולוגיה, אביזרי לבוש, דיבור, ואירועים היסטוריים אמיתיים או מומצאים. פסקול הסדרה כולל מוזיקת היפ-הופ יפני ואמריקאי, פופ יפני ומוזיקה יפנית מסורתית. סגנון הפסקול תואם את סגנון הלחימה בקרבות הרבים שבסדרה.
רקע ועלילה

סיפור המסגרת הוא מסעם של מוגן, עבריין נמלט, ג'ין, רונין, ופו, נערה יתומה, בחיפוש אחרי 'הסמוראי שמריח כפרחי חמנייה'. רק שלוש דמויות אלה מופיעות בתפקיד מרכזי בכל הפרקים. מרבית הפרקים הם בעלי עלילה מרכזית בלתי תלויה, מספר אפיזודות הן כפולות פרק, ואפיזודת הסיום נפרשת על כשלושה פרקים.
בהקדמה המופיעה בתחילת הפרק הראשון מודיעים יוצרי הסדרה כי הדיוק ההיסטורי אינו נר לרגליהן ומציעים לצופים 'לשתוק ולצפות'. בשפה המדוברת ניכרים שימוש והשפעה של סלנג אמריקאי. כמו כן מופיעות במהלך העלילה תופעות תרבותיות כגראפיטי וכדור בסיס, ומחוות לקולנוע היפני והאמריקאי, לרבות פרק מחווה לסרטי הזומבים.
דמויות ראשיות

הדמויות ראשיות מימין לשמאל: פו, מוגן, וג'יןמוּגֵן: בן 20. גדל במושבת עונשין באיי ריו-קיו אשר בתקופת העלילה הייתה ממלכה שחסתה בצלה של קיסרות יפן. הוא התייתם או ננטש בגיל מוקדם, ורכש את כישוריו ופיקחותו בדרך הקשה. בהליכותיו הוא נמהר, חסר נימוסין, ואלימות היא תמיד הדרך המועדפת עליו לפתרון בעיות. סגנון הלחימה שלו, בהתאם לבית גידולו, בלתי מסורתי. הוא משתמש בחרב ישרה, להבדיל מהחרב היפנית המקובלת בתקופה, קטאנה. בשעת קרב, הוא מעדיף להיות יוזם, ונוטה לנוע בזריזות ובצורה בלתי צפויה. מהלכי הקרב שלו כוללים גם עמידת ראש ובלימת להבים בעזרת קבקבי הגיטה שלו אשר סולייתם מצופה מתכת.
ג'ין: כמעט השתקפותו ההפוכה של מוגן. ג'ין הוא בן למעמד האצולה הסמוראי. הוא התייתם בילדותו ומאז גדל והתחנך בדוג'ו מסורתי, ממנו הוא נמלט מסיבות אשר מתבררות עם התפתחות העלילה. ג'ין לעולם שומר על ריסון עצמי, ומקמץ בדיבור. וכשהוא פוצה פיו, הוא משתמש על פי רוב בלשון פילוסופית. כיאה לסמוראי הוא חי ולוחם בהתאם לקוד הבושידו. סגנון הלחימה המסורתי שלו מבוסס על איאייג'וטסו וקנג'וטסו כשהוא אוחז בקטאנה, וג'ו ג'וטסו בלעדיה.
פוּ: נערה יתומה כבת 15, הגרה בבית דודיה. היא איבדה את אמה כשנה לפני תחילת העלילה, ואביה הוא רק זיכרון מעורפל. למרות שגדלה בתנאי מחסור, מוצאה ממעמד האצולה. הקימונו שהיא לובשת הוא גם ביתו של סנאי מעופף אשר נוהג לסייע לה להיחלץ מצרה. היא החוליה שמאחדת את החבורה, וגם מונעת ממוגן וג'ין להרוג אחד את השני. בניגוד לשני הבחורים בשלשה, היא נוטה להביע רגשות. גם בהליכותיה היא מגשרת בין הגסות והנמהרות של מוגן, לבין העדינות והריסון של ג'ין.